ΚΑΝΟΝΙΣΜΟΣ (ΕΚ) αριθ. 2403/95 ΤΗΣ ΕΠΙΤΡΟΠΗΣ της 12ης Οκτωβρίου 1995 για τον καθορισμό, για την περίοδο εμπορίας 1994/95, των ποσών των συνεισφορών στην παραγωγή, καθώς και του συντελεστή υπολογισμού της συμπληρωματικής εισφοράς στον τομέα της ζάχαρης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΚ) αριθ. 1101/95 (2), και ιδίως το άρθρο 28 παράγραφος 8 και το άρθρο 28α παράγραφος 5,

Εκτιμώντας:

ότι το άρθρο 7 παράγραφος 1 του κανονισμού (ΕΟΚ) αριθ. 1443/82 της Επιτροπής της 8ης Ιουνίου 1982 περί θεσπίσεως των λεπτομερειών εφαρμογής του καθεστώτος ποσοστώσεων στον τομέα της ζάχαρης (3), όπως τροποποιήθηκε τελευταία από τον κανονισμό (ΕΚ) αριθ. 392/94 (4), προβλέπει ότι τα ποσά της βασικής συνεισφοράς στην παραγωγή και της συνεισφοράς Β καθώς και, ενδεχομένως, ο συνελεστής που αναφέρεται στο άρθρο 28α παράγραφος 2 του κανονισμού (ΕΟΚ) αριθ. 1785/81 για τη ζάχαρη, την ισογλυκόζη και το σιρόπι ινουλίνης πρέπει να καθορισθούν πριν από τις 15 Οκτωβρίου για την προηγούμενη περίοδο εμπορίας 7 ότι, με τον κανονισμό (ΕΚ) αριθ. 2201/94 της Επιτροπής (5) το μέγιστο ποσό που αναφέρεται στο άρθρο 28 παράγραφος 4 πρώτη περίπτωση του κανονισμού (ΕΟΚ) αριθ. 1785/81 αυξήθηκε για την περίοδο εμπορίας 1994/95 σε 37,5 % της τιμής παρεμβάσεως της λευκής ζάχαρης 7 ότι η προβλεπόμενη συνολική ζημία που διαπιστώνεται σύμφωνα με το άρθρο 28 παράγραφοι 1 και 2 του κανονισμού (ΕΟΚ) αριθ. 1785/81 απαιτεί, για τον καθορισμό των ποσών της εισφοράς στην παραγωγή για την περίοδο εμπορίας 1994/95, να ληφθούν υπόψη τα ανώτατα ποσά που αναφέρονται στο άρθρο 28 του εν λόγω κανονισμού, ανάλογα με την περίπτωση, προσαρμοσμένα σύμφωνα με τον κανονισμό (ΕΚ) αριθ. 2201/94 7 ότι το άρθρο 28α παράγραφος 1 του κανονισμού (ΕΟΚ) αριθ. 1785/81 προβλέπει ότι εισπράττεται συμπληρωματική εισφορά από τους βιομηχάνους, όταν η συνολική ζημία που διαπιστώνεται κατ' εφαρμογή του άρθρου 28 παράγραφοι 1 και 2 του εν λόγω κανονισμού δεν καλύπεται πλήρως από τα έσοδα των εισφορών στην παραγωγή 7 ότι για την περίοδο εμπορίας 1994/95 αυτή η συνολική μη καλυπτόμενη ζημία ανέρχεται σε 41 375 582 Ecu 7 ότι, εφεξής, πρέπει να καθορισθεί σε 0,05614 ο συνελεστής που αναφέρεται στο άρθρο 28α παράγραφος 2 του εν λόγω κανονισμού, που αντιπροσωπεύει για την Κοινότητα στη σχέση μεταξύ της συνολικής ζημίας που διαπιστώθηκε για την περίοδο εμπορίας 1994/95 σύμφωνα με το άρθρο 28 παράγραφοι 1 και 2 του ιδίου κανονισμού και των εσόδων από την εισφορά στη βασική παραγωγή και την εισφορά Β για την περίοδο αυτή, η σχέση δε αυτή μειώνεται κατά 1 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα ποσά των εισφορών στην παραγωγή στον τομέα της ζάχαρης καθορίζονται για την περίοδο εμπορίας 1994/95 σε:

α) 1,2638 Ecu ανά 100 χιλιόγραμμα λευκής ζάχαρης ως βασική συνεισφορά για τη ζάχαρη Α και Β 7 β) 23,6963 Ecu ανά 100 χιλιόγραμμα λευκής ζάχαρης ως συνεισφορά Β για τη ζάχαρη Β 7 γ) 0,5330 Ecu ανά 100 χιλιόγραμμα ξηράς ουσίας ως βασική συνεισφορά για την ισογλυκόζη Α και την ισογλυκόζη Α και την ισογλυκόζη Β 7 δ) 9,9425 Ecu ανά 100 χιλιόγραμμα ξηράς ουσίας ως συνεισφορά Β για την ισογλυκόζη Β 7 ε) 1,2638 Ecu ανά 100 χιλιόγραμμα ξηράς ουσίας ισοδυνάμου ζάχαρης/ισογλυκόζης ως προκαταβολή επί της βασικής συνεισφοράς για το σιρόπι ινουλίνης Α και το σιρόπι ινουλίνης Β 7 στ) 23,6963 Ecu ανά 100 χιλιόγραμμα ξηράς ουσίας ισοδυνάμου ζάχαρης/ισογλυκόζης της συνεισφοράς Β για το σιρόπι ινουλίνης Β.

Άρθρο 2

Ο συντελεστής που προβλέπεται στο άρθρο 28α παράγραφος 2 του κανονισμού (ΕΟΚ) αριθ. 1785/81 καθορίζεται για την περίοδο εμπορίας 1994/95 σε 0,05614.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Οκτωβρίου 1995.

Για την Επιτροπή Franz FISCHLER Μέλος της Επιτροπής